Die wêreld in foto’s – 26 September 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Xi Jinping, die Chinese president, besoek ŉ plaas in Jiansanjiang in die Heilongjiang-provinsie in die noordooste van China. Xi was op ŉ toer van die streek te midde van die handelsoorlog met Amerika waar albei lande wedersydse tariewe op mekaar se goedere hef. (Foto: Wang Ye, AP) ŉ Model dra Woensdag ŉ skepping van Maison Margiela se 2019-lente/somerreeks in Parys, Frankryk. (Foto: Thibault Camus, AP) Ondersteuners van die Kommunistiese Party hou Woensdag vlae omhoog tydens ŉ betoging in Moskou, Rusland, teen die regering se planne om die aftree-ouderdom met vyf jaar te verhoog. (Foto: Alexander Zemlianichenko, AP) Europa se Ian Poulter Woensdag in aksie tydens ŉ oefenronde vir die 2018-Ryderbeker in Saint-Quentin-en-Yvelines buite Parys, Frankryk. Die 42ste Ryderbeker word van 28 tot 30 September gehou. (Foto: Laurent Cipriani, AP) Besoekers loop Woensdag deur die Aston Norwood-tuin in Wellington, Nieu-Seeland. Wellington beleef al hoe lekkerder weer namate die lente nader kom. (Foto: Guo Lei, Xinhua)